Folketing
1997-11-05

Jeg kan love fru Margrete Auken, at jeg ikke vil tilsidesætte grundlovens bestemmelser om lovtilblivelsen i Danmark, ej heller anden lovgivning og heller ikke Folketingets forretningsorden, således at også ændringer i lov om offentlighed i forvaltningen vil blive underkastet tre behandlinger i Tinget med den sædvanlige procedure. Hermed sluttede spørgsmålet.